**Politik og forventninger til forebyggelse af overgreb mod børn og unge**

Vi vil have en blandet personalegruppe med både mænd og kvinder, unge og gamle. Dette skaber et behov for at have en klar politik i forhold til forebyggelse af overgreb mod børn og unge. Vores samvær og omgang med børnene tager udgangspunkt i de rammer de mål vi sammen med kommuner, børn, unge og pårørende sætter for arbejdet.

Den bedste forebyggelse mod overgreb er vores pædagogiske praksis. Vi har et fælles værdigrundlag, synlig ledelse, kompetente medarbejdere og et arbejdsklima, hvor vi reflektere over egen og kollegaers daglige praksis. Dermed er vi opmærksomme på den enkelte medarbejders indsats og samvær med børnene og de unge. Det er vigtigt for os, at angsten for overgreb ikke får os til at udlade at kramme og tumle. Samtidig er det vigtigt at vi ikke laver unødvendige regler, men i stedet informere og drøfter grænser og normer med hinanden. Vi markerer åbent normer og grænser overfor børn unge og kolleger, og er på den måde tydelige i vores faglighed.

Vi har fast hver 3. måned normer, grænser og forebyggelse af overgreb på dagsordenen med personalemøder, og tager det altid op på møder eller supervisioner ved behov. Vi har dilemma-spørgsmål og spil fra socialstyrelsen, der støtter op om, at vi kommer rundt omkring de temaer, dilemmaer og forskelligheder, der kan være i personalegruppen i forhold til den pågældende målgruppe. Derved skabes en tydelighed for både ansatte og indskrevne i organisationen.

Vores børn og unge har behov for omsorg og nærhed for at kunne udvikle sig.

Vi er i tæt kontakt med børnene og de unge, og vi er i samværet opmærksomme på, at det er barnets og den unges behov vi tilgodeser.

Vi samarbejder med forældrene og kommunerne om barnets udvikling og trivsel, og vi informerer om barnets trivsel og reaktioner.

Vi er opmærksomme på børnenes signaler og reagerer opmærksomt, hvis et barn eller ung pludseligt ændrer adfærd og reaktionsmønstrer. Ved sådanne oplevelser tales der med barnet/den unge, og det skrives på dagen på Woodbo samt tages op på førstkommende personalemøde. Er der mistanke om vold eller overgreb følges beredskabsplanen.

Hvad vi ikke gør:

* Vi fotograferer ikke børn/unge nøgne.
* Vi kysser ikke børn/unge.
* Børnene/de unge bader ikke nøgen ved stranden eller i badebassin.
* Personalet er ikke nøgne foran børnene eller de unge medmindre situationen forskriver det (ex. bad i svømmehal)
* Vi udleverer ikke egne seksuelle erfaringer eller præferencer.
* Personalet er grænsesættende, når børn og unge har normløse grænser.
* Vi putter ikke i sofaen med tæpper og dyner.

I forhold til børnene og de unge indbyrdes, er vi opmærksomme på deres lege og samvær. Vi har opmærksomhed på, hvad der sker, og de voksne vurderer i hver enkelt situation legen/samværet, og holder den op med egne grænser og fælles aftaler. Børnene og de unge skal beholde tøjet på i legene og samværet.

Hvis vi oplever, at et barn har svært ved at sige fra, så er vi opmærksomme, tætte på og hjælper dem med det.

Hvad skal vi have en opmærksomhed på:

* at snakke med både piger og drengene om seksualitet.
* at have litteratur og viden til både drenge og pigers seksuelle dannelse. Vi skal have bøger, der giver mening for vores målgruppe både til børn, unge og personale.
* at den seksuelle debut starter tidligt for mange unge i vores målgruppe.
* at vi skal tage snakke med børnene og de unge om seksuelle emner, hvor normal adfærd gøres tydelig, og hvor sex og følelser kædes sammen. Der skal være fokus på, at mange af vores unge er i netværk hvor overgreb forekommer, og hvor normalbegreber er rykkede.